CELEX: 62014CA0605
Language: sk
Date: 2015-12-17 00:00:00
Title: Vec C-605/14: Rozsudok Súdneho dvora (siedma komora) zo 17. decembra 2015 (návrh na začatie prejudiciálneho konania, ktorý podal Korkein oikeus – Fínsko) – Virpi Komu, Hanna Ruotsalainen, Ritva Komu/Pekka Komu, Jelena Komu (Návrh na začatie prejudiciálneho konania — Nariadenie (ES) č. 44/2001 — Pôsobnosť — Výlučné právomoci — Článok 22 bod 1 — Spor, ktorého predmetom sú vecné práva k nehnuteľnosti — Pojem — Návrh na zrušenie podielového spoluvlastníctva k nehnuteľnostiam prostredníctvom predaja)

22.2.2016   
            
            
               SK
            
            
               Úradný vestník Európskej únie
            
            
               C 68/18
            
         Rozsudok Súdneho dvora (siedma komora) zo 17. decembra 2015 (návrh na začatie prejudiciálneho konania, ktorý podal Korkein oikeus – Fínsko) – Virpi Komu, Hanna Ruotsalainen, Ritva Komu/Pekka Komu, Jelena Komu
   (Vec C-605/14) (1)
   
   ((Návrh na začatie prejudiciálneho konania - Nariadenie (ES) č. 44/2001 - Pôsobnosť - Výlučné právomoci - Článok 22 bod 1 - Spor, ktorého predmetom sú vecné práva k nehnuteľnosti - Pojem - Návrh na zrušenie podielového spoluvlastníctva k nehnuteľnostiam prostredníctvom predaja))
   (2016/C 068/22)
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein oikeus
   
      Účastníci konania pred vnútroštátnym súdom
   
   
      Žalobcovia: Virpi Komu, Hanna Ruotsalainen, Ritva Komu
   
      Žalovaní: Pekka Komu, Jelena Komu
   
      Výrok rozsudku
   
   Článok 22 bod 1 prvý odsek nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že žaloba o zrušenie podielového spoluvlastníctva k nehnuteľnosti prostredníctvom predaja, ktorého uskutočnenie je zverené správcovi, patrí do kategórie sporov, „ktorých predmetom sú vecné práva k nehnuteľnosti“ v zmysle tohto ustanovenia.
   
      (1)  Ú. v. EÚ C 81, 9.3.2015.